CELEX: 52016PC0384
Language: et
Date: 2016-06-10
Title: Ettepanek: NÕUKOGU MÄÄRUS, millega muudetakse nõukogu määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, lõssipulbri kokkuostu suhtes kohaldatava koguselise piirangu osas

EUROOPA KOMISJON
            Brüssel,10.6.2016
            COM(2016) 384 final
            2016/0181(NLE)
            Ettepanek:
            NÕUKOGU MÄÄRUS,
            millega muudetakse nõukogu määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, lõssipulbri kokkuostu suhtes kohaldatava koguselise piirangu osas
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Piima- ja piimatoodete sektoris on turg olnud pikka aega tõsiselt tasakaalust väljas. Ülemaailmne nõudlus piima ja piimatoodete järele on 2015. aasta jooksul vähenenud, seda eelkõige Venemaa impordikeelu kehtestamise ja pikendamise ning Hiinas (maailma peamine piimatoodete importija) vähenenud impordinõudluse tõttu. Samas on piima tarnimine peamistes eksportivates piirkondades üldiselt suurenenud.
               
               
                  Piimatootmine suureneb eriti ELis, kuna piimatootmisesse on liidus tehtud investeeringuid, pidades silmas piimakvootide kehtivuse lõppemist ja maailmaturu positiivseid väljavaateid keskpika aja kohta. Liidu piimatarned suurenesid 2015. aastal 2,5 %, mis tähendab täiendavalt enam kui 3,5 miljonit tonni toorpiima. Ülemäära toodetud piimakogused tuleb töödelda sellisteks pikaajaliselt ladustatavateks toodeteks nagu või ja lõssipulber. Või toodang suurenes 2015. aastal 8,1 % ja lõssipulbri toodang 4,7 %. Põllumajanduse ja maaelu arengu peadirektoraat osutab, et 2016. aastal suurenevad piimatarned veel 1,4 % võrra.
               
               
                  Lõssipulbri hinnad on aga 2014. ja 2015. aastal liidus pidevalt langenud ning 2015. aastal langesid need sekkumishinna tasemele. Samuti on täheldatud survet langetada või hindu, kuid need on siiski kõrgemad kui riikliku sekkumise hind.
               
               
                  Nõukogu määruse (EL) nr 1370/2013 artikliga 3 on kehtestatud koguselised piirangud või ja lõssipulbri kokkuostuks kindlaksmääratud hinnaga, millele on osutatud kõnealuse määruse artiklis 2 (50 000 tonni või puhul ja 109 000 tonni lõssipulbri puhul). Kui kõnealused piirangud on saavutatud, toimub kokkuost pakkumusmenetluse teel, et määrata kindlaks kokkuostuhinna ülemmäär.
               
               
                  Selleks et piima- ja piimatoodete sektor leiaks jätkuvalt raskes turuolukorras uuesti tasakaalu ning säiliks usaldus sekkumismehhanismi vastu, otsustas nõukogu suurendada koguselisi piiranguid või ja lõssipulbri kindlaksmääratud hinnaga kokkuostuks 2016. aastal.
               
               
                  Lõssipulbri esialgne koguseline piirang 109 000 tonni saavutati 31. märtsil 2016. Kuni eespool nimetatud nõukogu otsuse vastuvõtmiseni toimus pakkumusmenetlus, mille raames osteti kokku ligikaudu 27 000 tonni lõssipulbrit.
               
               
                  Alates kahekordse ülemmäära alusel kindlaksmääratud hinnaga kokkuostu taasalustamisest on iga nädal ostetud lõssipulbri kogused märkimisväärselt suuremad kui aasta alguses. Tõenäoliselt saavutatakse uus ülemmäär kiiresti.
               
               
                  Seepärast on samal põhjusel nagu nõukogu esialgses otsuses asjakohane suurendada koguselist piirangut kindlaksmääratud hinnaga lõssipulbri kokkuostuks. Või koguselist piirangut ei ole vaja suurendada, sest või puhul ei ole seni esitatud ühtegi pakkumust.
               
               
                  Kuna on võimalik, et selleks ajaks, kui käesolev määrus jõustub, on automaatselt käivitatud pakkumusmenetlus toodete kokkuostuks, ei tohiks kõnealuse menetluse raames kokkuostetud koguseid arvesse võtta, st neid ei tuleks uuesti kättesaadavast ülemmäärast maha arvata.
               
               
                  Selle tagamiseks, et käesoleva määrusega ette nähtud meetmel oleks vahetu mõju turule ja et see aitaks stabiliseerida hindu, peaks käesolev määrus jõustuma järgmisel päeval pärast selle avaldamist.
               
            
            
               •Kooskõla poliitikavaldkonnas kehtivate sätetega
            
            
               
                  Käesolev ettepanek on kooskõlas põllumajandustoodete ühine turukorraldusega, mille eesmärk on stabiliseerida turud ja kindlustada põllumajandusega tegeleva rahvastikuosa õiglane elatustase.
               
               
                  Ettepanek on kooskõlas Euroopa Liidu toimimise lepingu artikli 43 lõikega 3, mille alusel võtab nõukogu komisjoni ettepaneku põhjal vastu meetmed hindade ja maksude, toetuste ja koguseliste piirangute kehtestamise ning kalapüügivõimaluste kehtestamise ja eraldamise kohta.
               
            
            
               •Kooskõla Euroopa Liidu muude poliitikavaldkondadega
            
            
               
                  Ei kohaldata
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
         
         
            
               •Õiguslik alus
            
            
               
                  Euroopa Liidu toimimise lepingu artikli 43 lõige 3.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ettepanek kuulub liikmesriikide ja Euroopa Liidu jagatud pädevusse ning on kooskõlas subsidiaarsuse põhimõttega.
               
            
            
               •Proportsionaalsus
            
            
               
                  Ettepanek on proportsionaalsuse põhimõttega kooskõlas.
               
            
            
               •Vahendi valik
            
            
               
                  Ei kohaldata
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Järelhindamised / kehtivate õigusaktide toimivuskontroll
            
            
               
                  Ei kohaldata
               
            
            
               •Konsulteerimine sidusrühmadega
            
            
               
                  Ei kohaldata
               
            
            
               •Eksperdiarvamuste kogumine ja kasutamine
            
            
               
                  Ei kohaldata
               
            
            
               •Mõju hindamine
            
            
               
                  Ei kohaldata
               
            
            
               •Õigusloome kvaliteet ja lihtsustamine
            
            
               
                  Ei kohaldata
               
            
            
               •Põhiõigused
            
         
         
            
               
                  Ei kohaldata
               
            
            
               4.MÕJU EELARVELE
            
            
               
                  Käesoleva ettepaneku mõju eelarvele piirdub hinnaerinevusega nõukogu määruse (EL) nr 1370/2013 artiklis 2 osutatud kindlaksmääratud hinna ja pakkumusmenetluse raames kindlaksmääratava hinna vahel. Praeguses olukorras (ja varasemate kogemuste põhjal) on tõenäoline, et pakkumusmenetluse raames kindlaksmääratava hinna tase on lähedal kindlaksmääratud hinna tasemele, nii et tegelik mõju eelarvele oleks tähtsusetu.
               
            
            
               5.MUUD KÜSIMUSED
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata
               
            
            
               •Selgitavad dokumendid (direktiivide puhul)
            
            
               
                  Ei kohaldata
               
            
            
               •Ettepaneku sätete üksikasjalik selgitus
            
            
               
                  Ei kohaldata
               
            
            
               2016/0181 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse nõukogu määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, lõssipulbri kokkuostu suhtes kohaldatava koguselise piirangu osas
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Piima- ja piimatoodete sektoris on turg olnud pikka aega tõsiselt tasakaalust väljas. Kuigi maailmas on impordinõudlus piima ja piimatoodete järele jäänud 2015. aastal võrreldes 2014. aastaga üldiselt stabiilseks, on tootmine liidus ja muudes peamistes eksportivates piirkondades märkimisväärselt suurenenud.
            
            
               (2)Piimatootmine suureneb ELis pidevalt, kuna piimatootmisesse on liidus tehtud investeeringuid, pidades silmas piimakvootide kehtivuse lõppemist ja maailmaturu positiivseid väljavaateid. Ülemäära toodetud piimakogused töödeldakse sellisteks pikaajaliselt ladustatavateks toodeteks nagu või ja lõssipulber. 
            
         
         
            
               (3)Lõssipulbri hinnad on aga 2014. ja 2015. aastal liidus pidevalt langenud ning 2015. aastal langesid need sekkumishinna tasemele.
            
            
               (4)Nõukogu määruse (EL) nr 1370/2013
                  1
                artikliga 3 on kehtestatud koguselised piirangud või ja lõssipulbri kokkuostuks kindlaksmääratud hinnaga vastavalt kõnealuse määruse artiklile 2. Kui kõnealused piirangud on saavutatud, toimub kokkuost pakkumusmenetluse teel, et määrata kindlaks kokkuostuhinna ülemmäär.
            
            
               (5)Määrusega (EL) nr 1370/2013 kehtestatud kindlaksmääratud hinnaga lõssipulbri kokkuostu esialgne koguseline piirang 109 000 tonni saavutati 31. märtsil 2016.
            
            
               (6)Selleks et piima- ja piimatoodete sektor leiaks jätkuvalt raskes turuolukorras uuesti tasakaalu ning säiliks usaldus riikliku sekkumise mehhanismi vastu, kahekordistati nõukogu määrusega (EL) nr 2016/591
                  2
                koguselisi piiranguid või ja lõssipulbri kindlaksmääratud hinnaga kokkuostuks 2016. aastal.
            
            
               (7)Kuni määruse (EL) 2016/591 vastuvõtmiseni korraldati pakkumusmenetlus, mille raames osteti kokku 27 000 tonni lõssipulbrit.
            
            
               (8)Alates uute koguseliste piirangute alusel kindlaksmääratud hinnaga kokkuostu taasalustamisest on iga nädal ostetud lõssipulbri kogused märkimisväärselt suuremad kui aasta alguses. Seega võib arvata, et uue koguselise piirangu ülemmäär saavutatakse kiiresti.
            
            
               (9)Kui pakkumusmenetlus on käivitatud enne käesoleva määruse jõustumist, on asjakohane tagada, et kõnealuse menetluse raames võimalikke kokkuostetud toodete koguseid ei võetaks 2016. aastal arvesse lõssipulbri kindlaksmääratud hinnaga kokkuostu puhul saadaolevate koguste kindlaksmääramisel.
            
            
               (10)Selle tagamiseks, et käesoleva määrusega ette nähtud ajutisel meetmel oleks vahetu mõju turule ja et need aitaksid stabiliseerida hindu, peaks käesolev määrus jõustuma järgmisel päeval pärast selle avaldamist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 1370/2013 artikli 3 lõike 1 teine lõik asendatakse järgmisega:
            
            
               „Erandina esimesest lõigust on 2016. aastal või ja lõssipulbri kindlaksmääratud hinnaga kokkuostu koguselised piirangud või puhul 100 000 tonni ja lõssipulbri puhul 350 000 tonni. Juhul kui pakkumusmenetlus toimus enne [date of entry into force], ei arvata kõnealuse menetluse raames kokkuostetud koguseid eespool nimetatud koguselistest piirangutest maha.“
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
               
            
            
                     
                        FINANTSSELGITUS
                     
                  
                  
                     
                        FS/16/CM/aj 2770087 
                        agri.ddg2.c.3(2016) 2751015
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        KUUPÄEV: 11.5.2016
                     
                     
                  
               
                     
                        1.
                     
                  
                  
                     
                        EELARVERUBRIIK:
                     
                     
                     
                        05 02 12 02
                     
                     
                  
                  
                     
                        ASSIGNEERINGUD:
                     
                     
                        miljonites eurodes
                     
                     
                        17,0
                     
                     
                  
               
                     
                        2.
                     
                  
                  
                     
                        PEALKIRI:
                     
                     
                        Eelnõu: NÕUKOGU MÄÄRUS, millega muudetakse nõukogu määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, lõssipulbri kokkuostu suhtes kohaldatava koguselise piirangu osas
                     
                     
                  
               
                     
                        3.
                     
                  
                  
                     
                        ÕIGUSLIK ALUS:
                     
                     
                        Euroopa Liidu toimimise lepingu artikli 43 lõige 3.
                     
                     
                  
               
                     
                        4.
                     
                  
                  
                     
                        EESMÄRGID:
                     
                     
                        Määruse eelnõuga suurendatakse koguselisi piiranguid lõssipulbri kindlaksmääratud hinnaga kokkuostuks 2016. aastal.
                     
                  
               
                     
                        5.
                     
                  
                  
                     
                        FINANTSMÕJU
                     
                  
                  
                     
                        12-KUULINE PERIOOD
                        (miljonites eurodes)
                     
                  
                  
                     
                        JOOKSEV EELARVEAASTA
                     
                     
                        2016
                     
                     
                        (miljonites eurodes)
                     
                  
                  
                     
                        JÄRGMINE EELARVEAASTA
                     
                     
                        2017
                     
                     
                        (miljonites eurodes)
                     
                  
               
                     
                        5,0
                     
                  
                  
                     
                        KULUD
                     
                     
                        -
                              ELi EELARVEST MAKSTAVAD
                        (TOETUSED/SEKKUMISED)
                     
                     
                        -
                              RIIGIASUTUSED
                     
                     
                        -
                              MUUD
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5,1
                     
                  
                  
                     
                        TULUD
                     
                     
                        -
                              ELi OMAVAHENDID 
                        (LÕIVUD/TOLLIMAKSUD)
                     
                     
                        -
                              RIIGISISESED
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        KAVANDATUD KULUD
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        KAVANDATUD TULUD
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5,2
                     
                  
                  
                     
                        ARVUTAMISMEETOD:
                     
                  
               
                     
                        6,0
                     
                  
                  
                     
                        KAS PROJEKTI SAAB RAHASTADA JOOKSVA EELARVE ASJAOMASES PEATÜKIS KIRJENDATUD ASSIGNEERINGUTEST?
                     
                  
                  
                     
                        JAH
                     
                  
               
                     
                        6,1
                     
                  
                  
                     
                        KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL?
                     
                  
                  
                     
                        JAH
                     
                  
               
                     
                        6,2
                     
                  
                  
                     
                        KAS ON VAJA LISAEELARVET?
                     
                  
                  
                     
                        EI
                     
                  
               
                     
                        6,3
                     
                  
                  
                     
                        KAS TULEVASTESSE EELARVETESSE ON VAJA KIRJENDADA ASSIGNEERINGUID?
                     
                  
                  
                     
                        EI
                     
                  
               
                     
                        MÄRKUSED:
                     
                     
                     
                        Tehakse ettepanek täiendavalt suurendada kindlaksmääratud hinnaga lõssipulbri kokkuostu koguselisi piiranguid riiklikul sekkumisel (350 000 tonni 218 000 tonni asemel). On väga tõenäoline, et kokkuostu praegune koguseline piirang saavutatakse ja kokkuost peab toimuma pakkumusmenetluse teel, mille tulemusel määrataks kindlaks kokkuostuhinna ülemmäär. Pakkumusmenetluste varasemate kogemuste põhjal soovitatakse, et pakkumusmenetluse tulemusel kindlaks määratud kokkuostuhinnad oleksid väga lähedal kindlaksmääratud sekkumishinna tasemele, ja seega võib eeldada, et ettepaneku finantsmõju on tähtsusetu võrreldes pakkumusmenetluse teel kokkuostuga. 
                     
                     
                  
               
         
            
                  
                     (1)
                  Nõukogu 16. detsembri 2013. aasta määrus (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (ELT L 346, 20.12.2013, lk 12).
               
               
                  
                     (2)
                  Nõukogu 15. aprilli 2016. aasta määrus (EL) 2016/591, millega muudetakse määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, või ja lõssipulbri kokkuostu suhtes kohaldatavate koguseliste piirangute osas (ELT L 103, 19.4.2016, lk 3).